
REPUBLIKA HRVATSKA
DJEČJI VRTIĆ TOČKICA
TRNOVEC
UPRAVNO VIJEĆE											
KLASA: 112-01/26-01/12
URBROJ: 2186-29-1-05-26-22
Trnovec, 28. kolovoz 2026.

Na temelju članka 26. st. 7. Zakona o predškolskom odgoju i obrazovanju  („Narodne novine“ broj 10/97,107/07 i 94/13., 98/19., 57/22, 101/23, 145/23, 145/24, 146/25 i 22/26) i članka 38. Statuta Dječjeg vrtića Točkica Trnovec (KLASA: 007-01/26-01/01  URBROJ: 2186-29-01-05-26-8  od 13. srpnja 2026. godine) na 5. sjednici održanoj dana 28. kolovoza 2026. godine, na prijedlog ravnateljice Dječjeg vrtića, Upravno vijeće Dječjeg vrtića Točkica Trnovec donosi  

O D L U K U 
o stavljanju izvan snage Odluke o izboru kandidata za zasnivanje radnog odnosa zdravstvenog voditelja na neodređeno puno radno vrijeme u Dječjem vrtiću Točkica Trnovec i
potvrđivanju izbora novog kandidata

I.
Stavlja se izvan snage Odluka o izboru kandidata za zasnivanje radnog odnosa zdravstvenog voditelja na neodređeno puno radno vrijeme u Dječjem vrtiću Točkica Trnovec Upravnog vijeća Dječjeg vrtića Točkica KLASA: 112-01/26-01/12  URBROJ: 2186-29-1-05-26-19 od 01. kolovoza 2026. godine.
II.
Za obavljanje poslova radnog mjesta zdravstvenog voditelja u Dječjem vrtiću Točkica Trnovec izabire se i potvrđuje kandidatkinja sa Rang liste kandidata KLASA: 112-01/26-01/12  URBROJ: 2186-29-1-01-26-17 od 31. srpnja 2026. godine Povjerenstva za provedbu natječaja, pod rednim brojem 4. LARA BLAGUŠKI.
III.
Potvrđuje se ugovor o radu sklopljen između Dječjeg vrtića Točkica i kandidatkinje iz točke II. ove Odluke, s početkom rada dana 24. kolovoza 2026. godine.
IV.
Ova Odluka stupa na snagu danom donošenja, a pravne učinke proizvodi od dana sklapanja ugovora o radu iz točke III. ove Odluke i objaviti će se na mrežnim stranicama Općine Trnovec Bartolovečki.
Obrazloženje
Upravno vijeće Dječjeg vrtića Točkica je dana 01. kolovoza 2026. godine donijelo Odluku o izboru kandidata za zasnivanje radnog odnosa zdravstvenog voditelja na neodređeno puno radno vrijeme u Dječjem vrtiću Točkica Trnovec KLASA: 112-01/26-01/12  URBROJ: 2186-29-1-05-26-19, a temeljem provedenog javnog natječaja za obavljanje poslova zdravstvenog voditelja u Dječjem vrtiću Točkica Trnovec, na neodređeno puno radno vrijeme – 1 izvršitelj, objavljenog na stranicama Hrvatskog zavoda za zapošljavanje 13. srpnja 2026. godine i na mrežnim stranicama Općine Trnovec Bartolovečki.
Izabrana kandidatkinja iz točke I. ove Odluke odustala je od zaposlenja.
Zbog hitnosti popunjavanja radnog mjesta i osiguravanja nesmetanog odgojno-obrazovnog procesa te provođenja svih pripremnih aktivnosti kod upisa i dolazaka djece u dječji vrtić, a s obzirom na to da je prva kandidatkinja s Rang liste odustala, a zatim i svaka slijedeća kandidatkinja  pa posljednja kandidatkinja s Rang liste, Lara Blaguški, ispunjava sve uvjete natječaja i prihvatila je posao, s njom je sklopljen ugovor o radu dana 21. kolovoza 2026. godine, s početkom rada dana 24. kolovoza 2026. godine.
Upravno vijeće je na sjednici razmotrilo cjelokupnu natječajnu dokumentaciju te utvrdilo da izabrana kandidatkinja u potpunosti ispunjava zakonske i natječajne uvjete. 
S obzirom na hitnost situacije radi obavljanja djelatnosti predškolskog odgoja, Upravno vijeće je potvrdilo izbor navedene kandidatkinje i sklopljeni ugovor o radu s učinkom od dana njegova sklapanja.
Slijedom navedenog, odlučeno je kao u izreci ove Odluke.


						PREDSJEDNICA UPRAVNOG VIJEĆA
							 Nina Matulić Benc, mag.oec.


DOSTAVITI:                                                                                                     
1. Kandidatima na natječaju – putem mrežne stranice                                                                     
2. Pismohrana

